Преди да пристъпи към изготвянето на снимката, стоматологът ще ви помоли да свалите всички бижута и метални предмети и ще ви постави специална оловна жилетка за безопасност. По време на панорамната снимка денталният лекар ще позиционира главата ви в отворите на апарата и ще стабилизира захапката ви, за да държите устата си леко отворена.  След това апаратът ще се завърти в полукръг около главата ви, за да направи снимката. Процесът е изключително бърз, лесен, напълно безболезнен и не отнема повече от 30 секунди.